Komisjoni määrus (EÜ) nr 955/98,

29. aprill 1998,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2509/97, [2] eriti selle artiklit 9,

ning arvestades, et:

kõnealusele määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määruses (EMÜ) nr 2658/87 on sätestatud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

lähtudes nimetatud üldeeskirjadest, tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud asjaomaste CN-koodide alla;

on asjakohane, et kolme kuu jooksul võib siduva tariifiinformatsiooni pidaja vastavalt nõukogu määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris tabeli 2. veerus näidatud asjaomaste CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel jätkuvalt tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. aprill 1998

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 345, 16.12.1997, lk 44.

[3] EÜT L 302, 19.10.1992, lk 1.

--------------------------------------------------

LISA

Kirjeldus | Klassifikatsioon (CN-kood) | Põhjendus |

1 | 2 | 3 |

1.Juhtmeta stereokõrvaklapid, mis koosnevad järgmistest osadest:patareitoitel töötavad kõrvaklapid sisseehitatud kõrgsagedusraadiovastuvõtjaga,kolme kanaliga kõrgsagedusraadiosaatja, mille ulatus on 100 m,adapter raadiosaatja ühendamiseks erinevate audioseadmetega | 85183080 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XVI jaotise märkusega 4 ning CN-koodide 8518, 851830 ja 85183080 sõnastusega |

2.Helisagedusseade, mis koosneb heliprotsessorist, mis võtab vastu mitmesugustest erinevatest allikatest (näit laserplaadimängijatest, videoseadmetest või filmiprojektoritest) pärinevaid signaale ja muundab need helisignaalideks.Seadmel on järgmised funktsioonid:helikeskkonna (näit kiriku või diskoteegi akustika) simuleerimine jahelisageduse võimendamine. | 85438995 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3c ja 6 ning CN-koodide 8543, 854389 ja 85438995 sõnastusega. Seadme põhifunktsiooni ei ole võimalik kindlaks määrata. |

--------------------------------------------------